Bogdan Stelea

Bogdan Gheorghe Stelea (s. 5. joulukuuta 1967 Bukarest) on romanialainen jalkapalloilija, pelipaikaltaan maalivahti. Hän pelasi Romanian maajoukkueessa 91 ottelua vuosina 1988–2005 ja on vielä vuoden 2018 lopussa eniten maaotteluita pelannut romanialainen maalivahti.

Stelea edusti ammattilaisuransa alkuvuosina kotimaassaan Dinamo Bukarestia. Kesken kauden 1991–1992 hän siirtyi espanjalaisseura RCD Mallorcaan, jossa hän pelasi 1,5 kautta. Seuraavina kausina hän edusti belgialaista Standard Liègeä ja turkkilaista Samsunsporia sekä kotimaassaan Rapid Bukarestia ja Steaua Bukarestia. Kausina 1997–2004 hän edusti espanjalaista UD Salamancaa. Viimeiset aktiivivuotensa hän pelasi kreikkalaisseura Akratitosissa sekä kotimaassaan Oțelul Galațissa, Unirea Urzicenissa ja Brașovissa.

Stelea pelasi Romanian maajoukkueessa ensimmäisen maaottelunsa marraskuussa 1988. Vielä vuoden 1990 MM-kilpailuissa hän jäi varamaalivahdiksi mutta vuoden 1994 MM-kilpailuissa hän pelasi kaksi, vuoden 1996 EM-kilpailuissa kaksi, vuoden 1998 MM-kilpailuissa neljä ja vuoden 2000 EM-kilpailuissa neljä ottelua. Viimeisen maaottelunsa hän pelasi helmikuussa 2005.

Lähteet 

Romanialaiset jalkapallomaalivahdit
Romanialaiset jalkapallovalmentajat
Vuonna 1967 syntyneet
Elävät henkilöt